text: Formand på markvandring
  06 juni 2012 kl. 13.17
  Forbundsformand for NNF Ole Wehlast blev onsdag inviteret på markvandring hos landmand Thorkild Fink, Nr. Hostrup ved Rødekro, for at se på randzoner.
  Landmændene skal fra 1. september friholde 10 meter på begge sider af vandløb for dyrkning for at beskytte vandmiljøet.
  - Jeg mister ti hektar, og det betyder, at jeg må skære ned i svineproduktionen. Det giver mindre arbejde til slagteriarbejderne, fortalte Thorkild Fink til slagteriarbejdernes formand.
  Ole Wehlast brugte dagen til at lytte.
  - Jeg vil arbejde for beskæftigelse og vækst i landbruget, så vi har en fælles interesse med landmændene, understregede Ole Wehlast.
  